**AL PLE DEL CONSELL INSULAR DE FORMENTERA**

**PREGUNTES FORMULADES AMB RESPOSTA ORAL PEL CONSELLER**

**LLORENÇ CÓRDOBA MARÍ**

En Llorenç Córdoba Marí, conseller insular del Consell Insular de Formentera, a l’empara del que preveu el Reglament d’Organització i Funcionament del Consell Insular de Formentera, presenta les següents qüestions per ésser contestades oralment a la pròxima sessió ordinària del Ple (art. 91.1).

1. **Sra. Costa, per quins motius s´ha produït la substitució en la direcció de la residència de majors des Brolls?**
2. **Sra. Costa, quines activitats diàries i setmanals s´ofereixen als joves immigrants no acompanyats que tenim tutelats actualment a Formentera? Hi ha cap activitat educativa i/o formativa inclosa? I d´integració social i cultural? Se´ls facilita alguna aportació econòmica per poder fer vida social quan surten del centre? De quina quantitat es tracta per menor i com s´adjudica?**
3. **Sra. Castelló. Te previst l´equip de govern aprovar com a definitiu el llistat provisional d´assignació d´amarraments de l´estany des Peix així com està o hi hauran canvis derivats de possibles modificacions en el reglament o de noves situacions esdevingudes durant el temps transcorregut des de la primera aprovació?**
4. **Sra. Castelló, Quines mesures ha pres des de que ha tornat al govern per la retirada de les dos embarcacions varades a la costa de ponent del parc natural a causa del temporal del passat agost? Estaran retirades abans de l´estiu?**
5. **Sra. Castelló, Quines mesures ha pres des de que ha tornat al govern per la retirada de les embarcacions varades a la costa derivades de la immigració irregular? Quan retirarà les que hi ha des de fa setmanes? De quina manera te previst fer ho? Qui se´n farà càrrec de les despeses?**
6. **Sra. Castelló, La temporada de bany comença l´1 de maig. Les platges estaran abalisades per aquest dia?**
7. **Sra. Castelló, Des de la clausura de l´abocador de residus de construcció i demolició, quines mesures ha pres com a Consellera? A on s´estan abocant ara aquests residus? Quines mesures te previstes prendre a curt i mig termini?**
8. **Sra. Castelló, ja està acabat l´informe de l´estudi de càrrega de l´estany des Peix que va sol·licitar Gent per Formentera i que jo vaig encarregar als tècnics de la conselleria?**
9. **Sr. Martínez, és conscient que les bases actualment publicades per a la selecció del Coordinador/a del Centre d'Esports Nàutics de Formentera no s'ajusten als requisits establerts en la normativa vigent en matèria d'ensenyament i direcció d'activitats esportives nàutiques? En cas de no haver tingut coneixement previ d'aquesta possible irregularitat, prendrà mesures per a suspendre o corregir el procés i adaptar-lo a la legislació vigent? I, en cas d'haver actuat coneixent que s'està incomplint la legalitat, quines mesures de responsabilitat política i administrativa està disposat a assumir si ocorregués un accident derivat de la falta de qualificació tècnica exigida per llei al personal directiu del centre?**
10. **Sr. Martínez, seguint amb l´escola de vela i el Centre d´Esports Nàutics de Formentera, enguany hi ha cap conveni signat per gestionar el seu funcionament? Amb quina associació, club o empresa? Per quina quantitat econòmica i duració del servei?**
11. **Sr. Martínez, en quin punt es troba l´elaboració de la nova relació de llocs de feina del Consell Insular de Formentera? Quan te previst que estigui acabada definitivament i s´apliqui?**
12. **Sr. Mayans, quin va ser el cost total del vídeo promocional de Formentera, que es va fer des de la seva conselleria, on es promocionen els quioscos de platja? Va ser costejat íntegrament pel Consell Insular de Formentera? Si no és així, qui més hi va col·laborar?**
13. **Sr. Mayans, quina es la intenció d´aquest equip de govern en relació a la borsa de places que estava en moratòria fins ara? La desbloquejaran?**
14. **Sr. Serra, tenen cap previsió, iniciativa, projecte, contacte amb el Govern Balear o similar perquè es construeixin habitatges a on ara es l´antic edifici de la INEM o a altre indret a la zona industrial?**
15. **Sr. Serra, en quin punt es troben els expedients derivats de les inspeccions d´activitats realitzades a la zona d´Illetes, Llevant, Cavall den Borràs i Sa Sequi durant l´any passat? Hi ha obert cap expedient sancionador?**

Formentera, 14 d´abril de 2025.

Llorenç Córdoba Marí